CELEX: 32016R1978
Language: hr
Date: 2016-11-11 00:00:00
Title: Provedbena uredba Komisije (EU) 2016/1978 оd 11. studenoga 2016. o odobravanju osnovne tvari suncokretovo ulje u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja i o izmjeni Priloga Provedbenoj uredbi Komisije (EU) br. 540/2011 (Tekst značajan za EGP )

12.11.2016   
            
            
               HR
            
            
               Službeni list Europske unije
            
            
               L 305/23
            
         PROVEDBENA UREDBA KOMISIJE (EU) 2016/1978
   оd 11. studenoga 2016.
   o odobravanju osnovne tvari suncokretovo ulje u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja i o izmjeni Priloga Provedbenoj uredbi Komisije (EU) br. 540/2011
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno njezin članak 23. stavak 5. u vezi s člankom 13. stavkom 2.,
   budući da:
   
               (1)
            
            
               U skladu s člankom 23. stavkom 3. Uredbe (EZ) br. 1107/2009 Komisija je 4. rujna 2015. zaprimila zahtjev od subjekta Institut Technique de l'Agriculture Biologique (ITAB) za odobrenje suncokretova ulja kao osnovne tvari. Uz navedeni zahtjev priložene su tražene informacije iz članka 23. stavka 3. drugog podstavka.
            
         
               (2)
            
            
               Komisija je od Europske agencije za sigurnost hrane (dalje u tekstu: „Agencija”) zatražila znanstvenu pomoć. Agencija je 11. travnja 2016. Komisiji dostavila tehničko izvješće o suncokretovu ulju (2). Komisija je Stalnom odboru za bilje, životinje, hranu i hranu za životinje 12. srpnja 2016. predstavila izvješće o pregledu (3) i nacrt ove uredbe te pripremila njihove završne verzije za sastanak tog odbora održan 7. listopada 2016.
            
         
               (3)
            
            
               Dokumentacija koju je dostavio podnositelj zahtjeva pokazuje da suncokretovo ulje ispunjava kriterije za hranu iz članka 2. Uredbe (EZ) br. 178/2002 Europskog parlamenta i Vijeća (4). Osim toga, iako se pretežno ne upotrebljava za zaštitu bilja, suncokretovo ulje je korisno u zaštiti bilja u proizvodu koji se sastoji od te tvari i vode. Zato ga treba smatrati osnovnom tvari.
            
         
               (4)
            
            
               Provedena ispitivanja pokazala su da se za suncokretovo ulje može očekivati da načelno ispunjava zahtjeve utvrđene člankom 23. Uredbe (EZ) br. 1107/2009, posebno u pogledu uporaba koje su ispitane i iscrpno opisane u Komisijinu izvješću o pregledu. Stoga je primjereno odobriti suncokretovo ulje kao osnovnu tvar.
            
         
               (5)
            
            
               Međutim u skladu s člankom 13. stavkom 2. Uredbe (EZ) br. 1107/2009 u vezi s njezinim člankom 6. te s obzirom na postojeća znanstvena i tehnička saznanja, potrebno je uvrstiti određene uvjete za odobrenje koji su iscrpno opisani u Prilogu I. ovoj uredbi.
            
         
               (6)
            
            
               U skladu s člankom 13. stavkom 4. Uredbe (EZ) br. 1107/2009 trebalo bi na odgovarajući način izmijeniti prilog Provedbenoj uredbi Komisije (EU) br. 540/2011 (5).
            
         
               (7)
            
            
               Mjere predviđene ovom uredbom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU UREDBU:
   Članak 1.
   Odobravanje osnovne tvari
   Tvar suncokretovo ulje, kako je navedena u Prilogu I., odobrava se kao osnovna tvar u skladu s uvjetima utvrđenima u tom prilogu.
   Članak 2.
   Izmjene Provedbene uredbe (EU) br. 540/2011
   Provedbena uredba (EU) br. 540/2011 mijenja se u skladu s Prilogom II. ovoj uredbi.
   Članak 3.
   Stupanje na snagu
   Ova uredba stupa na snagu dvadesetog dana od dana objave u Službenom listu Europske unije.
   
      Ova je uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 11. studenoga 2016.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 309, 24.11.2009., str. 1.
   
   
      (2)  Europska agencija za sigurnost hrane, 2016. Tehničko izvješće o rezultatima savjetovanja s državama članicama i EFSA-om o zahtjevu za odobrenje suncokretova ulja kao osnovne tvari za primjenu u sredstvima za zaštitu bilja kao insekticid za stabla voćki, vinovu lozu, krumpir, povrće i obradu nakon žetve pohranjenih zrna te kao fungicid za povrće i vinovu lozu. EFSA, povezana publikacija 2016:EN-1023. str. 51.
   
      (3)  http://ec.europa.eu/food/plant/pesticides/eu-pesticides-database/public/?event=activesubstance.selection&language=EN.
   
      (4)  Uredba (EZ) br. 178/2002 Europskog parlamenta i Vijeća od 28. siječnja 2002. o utvrđivanju općih načela i uvjeta zakona o hrani, osnivanju Europske agencije za sigurnost hrane te utvrđivanju postupaka u područjima sigurnosti hrane (SL L 31, 1.2.2002., str. 1.).
   
      (5)  Provedbena uredba Komisije (EU) br. 540/2011 od 25. svibnja 2011. o provedbi Uredbe (EZ) br. 1107/2009 Europskog parlamenta i Vijeća u pogledu popisa odobrenih aktivnih tvari (SL L 153, 11.6.2011., str. 1.).
   
      PRILOG I.
      
                  Uobičajeni naziv, identifikacijski brojevi
               
               
                  Kemijski naziv prema IUPAC-u
               
               
                  Čistoća (1)
                  
               
               
                  Datum odobrenja
               
               
                  Posebne odredbe
               
            
                  Suncokretovo ulje
                  CAS br.: 8001-21-6
               
               
                  Suncokretovo ulje
               
               
                  Prehrambena kvaliteta
               
               
                  2. prosinca 2016.
               
               
                  Suncokretovo ulje mora se upotrebljavati u skladu s posebnim uvjetima navedenima u zaključcima izvješća o pregledu za suncokretovo ulje (SANTE/10875/2016), a posebno njegovim dodacima I. i II.
               
            
         (1)  Dodatni podaci o identifikaciji i specifikaciji te načinu uporabe osnovne tvari dostupni su u izvješću o pregledu.
   
   
      PRILOG II.
      U dijelu C priloga Provedbenoj uredbi (EU) br. 540/2011 dodaje se sljedeći unos:
      
         
                     Broj
                  
                  
                     Uobičajeni naziv, identifikacijski brojevi
                  
                  
                     Kemijski naziv prema IUPAC-u
                  
                  
                     Čistoća (1)
                     
                  
                  
                     Datum odobrenja
                  
                  
                     Posebne odredbe
                  
               
                     „12
                  
                  
                     Suncokretovo ulje
                     CAS br.: 8001-21-6
                  
                  
                     Suncokretovo ulje
                  
                  
                     Prehrambena kvaliteta
                  
                  
                     2. prosinca 2016.
                  
                  
                     Suncokretovo ulje mora se upotrebljavati u skladu s posebnim uvjetima navedenima u zaključcima izvješća o pregledu za suncokretovo ulje (SANTE/10875/2016), a posebno njegovim dodacima I. i II.”
                  
               
      
         (1)  Dodatni podaci o identifikaciji i specifikaciji te načinu uporabe osnovne tvari dostupni su u izvješću o pregledu.